b'\n_START_ARTICLE_\nM\xc3\xa4emari keel\n_START_PARAGRAPH_\nM\xc3\xa4emari keel (varem ka l\xc3\xa4\xc3\xa4nemari keel; \xd0\x9c\xd0\xb0\xd1\x80\xd1\x8b \xd0\xb9\xd3\xb9\xd0\xbb\xd0\xbc\xd3\xb9) on soomeugri keel, mida k\xc3\xb5neldakse Venemaa F\xc3\xb6deratsioonis, Marimaal M\xc3\xa4emari, Jurino ja Kilemar\xc3\xb5 rajoonis. Selle l\xc3\xa4him sugulane on niidumari keel, ehkki need kaks ei ole vastastikku m\xc3\xb5istetavad._NEWLINE_M\xc3\xa4emari kirjakeeles kasutatakse m\xc3\xa4emari kirillitsat. Marimaal kuulub m\xc3\xa4emari keel ametlike keelte hulka koos vene ja niidumari keelega. ISO standardis on m\xc3\xa4emari keelekood mrj._NEWLINE_2002. aasta rahvaloenduse andmeil oli m\xc3\xa4emari keele k\xc3\xb5nelejaid 36 822, neist Marimaal 18 056 (49%). 2010. aastal oli neid 23 062._NEWLINE_M\xc3\xa4emari keeles ilmuvad ajalehed \xd0\x96\xd0\xb5\xd1\x80\xd3\x93 ja \xd0\x99\xd3\x93\xd0\xbc\xd0\xb4\xd3\xb9 \xd0\xbb\xd0\xb8! ning kirjandusajakiri \xd0\xa3 \xd1\x81\xd0\xb5\xd0\xbc. M\xc3\xa4emari raadio edastab programmi kohaliku aja j\xc3\xa4rgi 14.00-15.00 ja 18.00-19.00._NEWLINE_Uurali keelkonna k\xc3\xb5igile keeltele omaselt on m\xc3\xa4emari keel soov\xc3\xb5rdne, selles puudub grammatiliselt sugu.'